Perudagi cho'lda 36 mln yil oldingi kit qoldiqlari topildi

Peru cho'lida paleontologlar 36 million yil oldin dengizda yashagan qadimgi kit qoldiqlarini aniqladi. Bu haqda “Live Science” xabar berdi.
Ma'lum qilinishicha, bazilozavr (AQSh, Afrika va Pokistonda taxminan 34–40 million yil avval yashagan qadimgi kit turi) 2021 yil oxirida Okukaxe cho'lida topilgan. Bu cho'l million yillar oldin sayoz dengiz bo'lgan va uning qumtepalarida ko'plab ibtidoiy dengiz sutemizuvchilarning qoldiqlari aniqlangan.
Tadqiqotchilar kitga “okukay yirtqichi” nomini bergan, uning uzunligi taxminan 17 metr bo'lib, katta tishlari yordamida tunets, akula va sardinalar bilan ozuqlangan. Bazilozavrlar  o'zining kattaligi va yirtqish tishlari bilan boshqa qadimgi kit turlaridan farq qilgan.
Avvalroq olimlar qirilib ketgan yirtqich dengiz hayvonining ulkan skeletini topgandi.